钦定古今图书集成/明伦汇编/闺媛典/第133卷 > 黄坦妻连氏
## 钦定古今图书集成/明伦汇编/闺媛典/第133卷 > 黄坦妻连氏

按《闽通志》：连氏名婉娘，福宁州人。父悌以适同里黄
坦。年二十坦亡，子铧生不能言，婉娘誓无他志。或讽
之曰：“青年守节，所赖者子耳。今子复哑，守之何益？”婉
娘泣曰：“吾之所以不从夫死者，以有姑与子耳。若弃
姑与子而他适，是禽兽之行，吾岂忍为？”正统十三年，
建寇犯邑境，婉娘尽输储粟以饷师，奉姑携子避地
南金城，盗息而后返。姑殁，毕丧葬，延师教铧学书以
代口语。既长，为娶妇。生孙子澄，宗祀赖以不绝。年七
十馀终。